PÖÖRDEPUNKT
Tere tulemast Pöördepunkti! Olen Muyiwa.
Tulekul - vihane mees avastab, kui petlik on kättemaks.
Houstonist pärit muusik David Adesokan esineb meile.
Aafrikat peetakse kõige religioossemaks paigaks.
Nüüd näeme veelgi suuremat janu levimas üle kontinendi.
George Thomas reportaažiga Lõuna-Aafrikast.
Soweto linn.
Enamik mäletab seda rassistliku eristamise vastu võitlemise rollis
20 aastat pärast apartheidi lõppu on Lõuna-Aafrika suurimas
mustanahaliste linnas
tekkimas teistsugune olukord. Soweto on tules Jumala järele.
Inimesed ütlevad, et nad tõesti kohtusid Jumalaga siin.
See toimub Grace Piiblikoguduses.
Nad alustasid 1983. aastal käputäie inimestega,
nüüdseks on neil üle 50 tuhande liiget
ja 11 tütarkogudust üle Lõuna-Aafrika.
Moso Sono on vanempastor.
Jumal ütleb: kui otsid mind kogu südamest, siis leiad mind.
Usun, et Aafrika januneb väga Jumala järele.
Tõestus sellest on arvudes.
4 kuuga käisid teadlased läbi LAVi ja 18 Saharast lõunasse jäävat riiki.
Intervjueeriti üle 25 000 inimese 60 erinevas keeles.
Mida nad leidsid? - See on kõige usklikum koht maailmas.
Luis Lugo töötab prestiižses Pew uuringutekeskuses.
Leiti, et inimesed, kes elavad Sahara kõrbest lõuna pool
Aafrika lõuna tipuni välja, otsivad Jumalat rohkem kui kuskil mujal,
kaasaarvatud Euroopas ja USAs.
Enamus ütles, et religioon on neile väga tähtis.
Enamus usub üht Jumalat, ning taevast ja põrgut.
Nad ütlevad, et Piibel on otsene Jumala Sõna.
Mitmed usuvad, et Jeesus tuleb tagasi nende eluajal.
Usu tähtsuse inimeste eludes, kirikuskäimise, Jumalasse uskumise,
palve ja palju muu poolest on Aafrika esikohal võrreldes teiste riikidega.
Lugo ütleb, et just kristlus levib plahvatuslikult.
20. sajandil oli Sahara-tagustes riikides 7 miljonit kristlast.
See arv on tõusnud 70 korda, 470 miljoni inimeseni.
Nüüdseks on 70% elanikkonnast kristlased.
Selline kasv võrreldes globaalselt või ajalooliselt
on üks kiiremaid usulisi muutusi kristluse ajaloos 2000 aasta jooksul.
Moslemite arv on samuti suurelt tõusnud.
11 miljonit 1900. aastal 234 miljonini 2010. aastaks.
Kindlasti pead koju kaasa ostma imeilusat käsitööd Aafrikast.
Ei saa öelda, et põlisuskumusi Aafrikas enam ei praktiseerita.
Uuring näitas, et pooled küsitletutest Lõuna-Aafrika Vabariigis usuvad,
et ohverdused esivanematele ja ka vaimudele kaitsevad inimesi.
Pew uuring näitab, et hoolimata kristluse ja islami ülekaalust
ei ole traditsioonilised Aafrika uskumused vähenenud.
CBS Uudised sattusid nägema kohalikke usutervendajaid.
Usume, et Jumal räägib meiega esivanemate läbi.
Paljud, eriti maapiirkondades usuvad sellesse.
Lahkunud Jaques Vernaud poleks iial suutnud kujutleda
kristluse praegust tohutut kasvu.
Jaques sündis Gaboni riigis šveitslastest vanematele.
Ta ütleb, et 20-aastaselt sai ta Jumalalt misjonikutse Aafrikasse.
Mitmed aastad reisisin ringi ainult jalgsi.
Sadu kilomeetreid läbi džungli ja vihmametsade,
et jõuda väikeste eraldiseisvate küladeni,
kus oli 20-30 inimest. Siis ei jutlustanud ma rahvahulkadele.
57 aastat hiljem juhtis ta üht suurimat kogudust
Kongo Demokraatlikus Vabariigis.
Tal on lisaks 60 kogudust üle Kongo.
Meid ei päästeta religiooni läbi, vaid isiku - Jeesuse Kristuse läbi.
Nagu ta kaaspastor Sowetos, näeb Vernaud Jumala väge
inimeste eludes.
Jumal teeb Aafrikas midagi erilist praegusel ajal.
Hoolimata hävitavast vaesusest, näljast, haigustest,
mida miljonid aafriklased kannatavad iga päev,
leidsid uurijad, et selle piirkonna inimestel
on maailma kõige optimistlikum ellusuhtumine.
Aafriklasi peetakse n-ö parandamatuteks usklikeks,
võib öelda, et nad on ka parandamatult optimistlikud.
Sowetos vaimustub pastor Mosa Sone,
et Aafrika on esirinnas kristluse leviku osas.
Aastaid on ta rääkinud oma koguduse inimestele, et nad jätkaksid
Kristuse nime levitamist maailmaotsteni.
Minevikus tehti kõike meie eest.
Inimesed rääkisid meile Kristusest.
Meie olime see "pime kontinent".
Mõistame, et ajalugu muutub, nii et räägime teadlikult
evangeeliumi levitamisest teistesse maadesse.
Jällegi üks märk Aafrika dünaamilisusest ja vaimsest elujõust.
Imeline näha, kuidas seda "pimedat kontinenti"
katab evangeeliumi valgus ja see saadab inimesi välja maailma muutma.
Tulekul - noormees, keda kujundasid kogemused Aafrikas,
räägib, kuidas ta muusika muudab elusid USAs.
PÖÖRDEPUNKT
Kellel on janu, see tulgu minu juurde ja joogu.
Kes usub minusse..
..selle ihust voolavad elava vee jõed. Johannese 7:37
Tere tulemast tagasi. Põnevusega räägin teile mehest,
keda kohe tutvustan.
Esimest korda, kui temast kuulsin, nägin üht meili ja seda nime.
Mõtlesin, et see on küll kummaline nimi.
Siis kuulsin ta muusikat ja olin lummatud: kes see tüüp on?
Olin Londonis, tema USAs, kuid leidsime ta üles.
Tere tulemast, David Adesokan. - Suur tänu kutsumast.
Alustame su nimest. Mõtlesin algul: kes ta nüüd ongi?
Kust see pärit on?
Nigeeriast - Adesokan. Olen pärit Nigeeriast.
Kuid elad Ameerikas? - Jah.
Ära vabanda muidugi! - Ei-ei, olen uhke oma maa üle.
Kuid elan Houstonis, Texases.
Kui su muusikat kuulsin... Tihti inimesed mõtlevad,
kui kuulevad: David Adesokan, Nigeeriast - see kõlab kindlasti nii,
kuid tegelikult kuulsin ja mõtlesin, et kes see küll on,
pean ta saatesse saama.
Kes on su muusikat mõjutanud?
Nad on päris erinevad.
Mu taust on seotud klassikalise muusikaga,
gospeliga, kaasaaegse kristliku muusikaga, ka jazziga.
Mul on väga mitmekesine muusikaline taust.
Kuulasin su albumit "Thirsty" (Janune)
ja mõned keelpilliseaded on hämmastavad.
Niivõrd hea.
See on see klassikaline mõju.
Minu jaoks on just keelpillid üks peamine osa ülistusmuusikast
ja see ongi peamiselt ülistusalbum.
Sul on album nimega "Thirsty", samuti raamat "Desperate for Him".
Mõlemad tulid välja umbes samal ajal.
Täpselt samal ajal.
Räägi selle raamatu loost, see olevat päris intrigeeriv.
"Desperate for Him" (Meeleheitel Ta järele) on tunnistus,
mu isiklik tunnistus sündmustest, mida kogesin 25. novembril 2002.
Teenisin koguduse muusikajuhina Houstonis, Texases.
Põhimõtteliselt juhtus minuga sama,
mida Saalomon kirjeldas 2 Ajaraamat 5:13-14.
Seal ütleb, et kui ülistajad kokku tulid ja tõid kuuldavale ühise hääle,
siis Issand kuulis põhimõtteliselt üht häält.
Ütlen oma sõnadega, Piibel räägib edasi:
Issanda auhiilgus täitis koja, nii et preestrid ei saanud teenida.
Ma sõna otseses mõttes kogesin seda tol päeval.
Panin selle kõik kirja sellesse raamatusse.
Tean, et me aeg-ajalt kuuleme taolistest asjadest.
Mis ikkagi juhtus?
Issanda auhiilgus lihtsalt täitis templi.
Meil oli nädalane üritus,
kus mulle kui muusikatööjuhile anti ülesandeks
korraldada nädalane ülistusürituste sari.
Iga õhtu enne seda pühapäeva 25. novembrit,
asjad hakkasid juhtuma.
Tulime igal õhtul Jumala ette, hakkasime Teda ülistama,
see nagu valmistas ette, mis juhtuma hakkas.
Nägime, kuidas noored tulid, pühendasid oma elud.
Jumal tegi midagi unikaalset, igal õhtul oli midagi erinevat.
Ei taha sind kiirustada, aga olen veidi pinnapealne.
Sel päeval, kui see au langes, kuidas see välja nägi?
Sa ei suutnud enam laulda, kaameramees hakkas nutma?
Viimase asjana mäletan, et ülistasin
ja pidin hakkama lõpetama.
Mõistsin, et õhustikus oli midagi muutunud.
Ma ei suutnud enam laulda.
Mõistsin, et mina ei juhi seda enam.
Järgmisena leidsin end põlvedelt.
Oleksin nagu elekrtipostist kinni hoidnud
ja oleksin nagu voolu all.
Seda mäletan viimasena.
Siis kuulsin hüüdeid, inimesed hakkasid nutma Jumala ees,
jooksid altari ette.
Mind kanti lõpuks kirikust välja.
See kõik kestis kokku pea 6 tundi.
Prohvetlikud sõnumid tulid esile.
Ülistus läks edasi.
Pastor ja preestrid otsisid, kellele mikrofoni anda.
Sa küsisid kaameramehe kohta - ta oli ka pikali.
Jumal liikus tohutul viisil tol päeval.
See oli kulminatsioon sellele, mis Jumal ütles, et tahab teha,
kui ühiselt Teda kiidame - elada me kiituses.
See on loomulikult kõik kirjas su raamatus.
Su plaat - kuidas see vastu võeti?
Väga hästi. Tänan Jumalat selle eest.
Album "Thirsty" (Janune) on peamiselt ülistusplaat.
Laulud "Rohkem Sind", "Igavesti tõstan oma käed"
räägivad peamiselt teekonnast.
Pärast seda kogemust, mida kirjeldan raamatus,
ei jäänud mu elu enam samaks.
Mõistsin, et ülistus pole lihtsalt tegevus, see on eluviis.
Jumal tahab, et me ainult ei räägiks, vaid ka elaks seda.
Olen seda oma elus kogenud.
Kui sain laulud selle plaadi jaoks,
teadsin, et pean selle välja andma, et maailm kuuleks sõnumit,
mis Issand andis.
Ta otsib inimesi, kes ülistavad Teda vaimus ja tões.
Kes tahaksid rohkem teada, kust leiame selle plaadi, raamatu?
Plaati saab osta kõikjalt, kus digimuusikat müüakse,
peamiselt mu kodulehelt: www.davidadesokan.com.
Lootsingi, et ütled tähthaaval!
Just, davidadesokan - üks sõna kokku.
Samuti raamat on müügil netipoodides.
Samuti mu kodulehel: www.desperateforhim.com.
Kirjutatakse täpselt nagu raamatu pealkiri.
David, suur aitäh tulemast!
Loodame, et laulad meile veel enne saate lõppu.
Kindlasti.
Pärast pausi - noormees tahab kätte maksta oma perele.
Seejärel muusikat meie külaliselt, David Adesokanilt.
Jääge meiega!
PÖÖRDEPUNKT
Rohi kuivab ära, õieke närtsib...
..aga meie Jumala sõna püsib igavesti. Jesaja 40:8
Tere tulemast tagasi!
Järgmise loo peategelane tahtis oma perele kätte maksta.
Rikkus aga seetõttu peaaegu oma elu.
Siin tema lugu.
Saheed käis mööda pimedaid radu.
Oli kütt ja kütitav, kartes, et on järgmine ohver.
Lapsepõlv oli Saheedil õnnelik,
kuni tekkisid probleemid perega.
Mul oli hulgaliselt tüdruksõpru, isegi väga noores eas.
Siis aga õnneks või õnnetuseks, üks neist jäi rasedaks.
Saheedi õde: olime väga pettunud,
nagu oleks ta me usalduse murdnud.
Saheedi ema: olin väga vihane, väga vihane,
viskasin ta välja ja ütlesin, et ei taha teda näha.
Kogu pere oli temas pettunud.
Ema oli nii kibestunud, isa nii vihane,
nad ütlesid minust lahti.
Kui Saheed kolledžisse sai, mõtles ta viise,
kuidas isale kätte maksta.
Olin otsustanud, et lähen veelgi sügavamale,
lähen veelgi halvemale teele, nagu nad minu kohta väitsid.
Tahtsin liituda kõige tugevama ja jõhkrama jõuguga.
Saheed oli jõugule üdini pühendunud.
Mõne kuuga jõudis ta nn "elluviija" staatusesse.
"Elluviija" jälgib, et kui kedagi jõugust tuli distsiplineerida,
siis mina viisin selle ellu.
Distsiplineerimine tähendas..
Peksmist, tõsist peksmist.
Saheedi jõuk sattus konflikti teise jõuguga ülikooli juures.
See kokkupõrge oli nii tõsine,
et sellest õhtust pandi kool neljaks kuuks kinni.
Kui Saheed käis ohtlikku rada, said ta ema ja õde usklikeks
ja hakkasid ta eest palvetama.
Kui läksin kirikusse, palvetasin palju Saheedi eest.
Me nägime ja teadsime, et ta on hävitaval teel.
Hakkasime ta eest palvetama.
Praktikal kohtus Saheed kristlasega, kes rääkis talle Jumalast.
Saheed ei võtnud sõnumit vastu, kuid siis sai veel ühe kutse.
Magasin ja nägin und.
Unenäos nägin kedagi valgeis riideis.
Ta rääkis mulle
Jeesusest,
mu hinge päästest,
taevast, kus veedan igaviku
või põrgust, kus võin samuti igaviku veeta
sõltuvalt mu otsusest, mille Kristuse suhtes teen.
Varsti pärast unenägu kutsus sõber ta ühele kirikuüritusele.
Olin nõus minema,
kui ta lubas, et saan seal mõne tüdrukuga tuttavaks.
Ta oli nõus.
Mõni tund enne kirikut sattus Saheed autoõnnetusse ja sealt haiglasse.
Rahustite all toimus midagi.
Nägin seda valget meest jälle.
Ta ütles: oled igavikule lähedal.
Saatan tahab sind võtta, anna oma elu Jeesusele.
Anna oma elu Kristusele!
Ärkasin üles.
Arstid ja medõed ütlesid, et rohud, mis mulle anti,
äratasid mu üles.
Saheedile anti veel rahusteid.
Niipea kui silmad sulgesin, kordus sama stseen,
ja ärkasin jälle üles.
Nüüdseks oli isa mu voodi äärel ja mu vanem vend.
Ütlesin, et tahan koju minna.
Saheed lahkus haiglatoast
kindla plaaniga kirikusse minna.
Kuid sel korral teise eesmärgiga.
Tahtsin näha, kas midagi juhtub kirikus,
mis peataks need kummalised ilmingud, mida olin kogenud.
Kuid kirikus ei saanud Saheed eemale valgeis riideis mehest.
Olin ärkvel ja täie teadvuse juures,
kuid mitte sellest, mis jutlustaja rääkis.
Sest kuulsin häält kõrvus ja südames.
Samal nägin valgesse riietatud meest,
kes kutsus mind Jeesuse juurde.
Siis palus jutlustaja neil tõusta, kes tahavad Jeesust vastu võtta.
Ma kartsin nii väga.
Kuid äkitselt leidsin end nutmas,
nägin, kuidas tõstsin käe.
Mingil moel käis mu sees võitlus,
küsides: miks sa nutad, lase käsi alla.
Kuid samas kogesin rõõmu, kui seda tegin.
Saheed vastas altarikutsele ja pastor palvetas ta eest.
Tundsin, nagu mind oleks puhastatud,
nagu mind oleks pestud.
Kuid see oli teistmoodi pesemine, sest see oli nagu sisemine pesemine.
Tundsin end nii puhtana, kui minu eest palvetati.
Tundsin, nagu ma polekski elus pattu teinud.
Saheed läks kirikust ära teistsuguse inimesena.
Ta pühendas end Jumala teenimisele.
Ta pühendumine oli hämmastav, see pöördumine sai vaid Jumalast olla
ja mitte inimlik pingutus.
Saheed läks tagasi kooli kõrgharidust omandama,
mitte enam jõugujuhina, vaid evangeeliumi kuulutajana.
Ta läbi andsid paljud jõuguliikmed oma elu Jeesusele.
Tänaseks ei peida Saheed end enam pimeduses,
vaid on pastoriks Abuja koguduses, kus jagab Jumala armastust.
Saheed on kindel, et kui Jumal päästis tema vägivaldselt teelt,
võib Ta muuta ükskõik keda.
Jeesuse armastus päästis mu,
lunastas mu kogu kurjusest,
ja igavikust ilma Kristuseta.
Kui Ta tegi seda mulle, teeb Ta seda ka sulle.
Jumal võib su päästa.
Oleme kõik kunagi teinud vigu, mida ei suuda endalegi andestada,
või mida teised meile ei andesta.
Pole midagi nii halba, et Jumal ei võiks sulle uut algust anda.
Keegi ei tea, mis homne toob, kuid teame üht -
mina, Saheed ja teised teame, kelle käes on homne päev.
Oleme täiesti kaitstud Tema kätes.
Võid ka olla kaitstud, kui seda tahad.
Pead vaid Jeesuse enda ellu kutsuma.
Palvetame.
Aitäh Jeesus, et saan sinuga rääkida
palve läbi.
Kui räägin Sinuga, siis kutsun Su sisse: palun tule!
Tunnen end nii kaitsetuna ja üksi sel teekonnal.
Vajan Sind selles valus, et vaigistaksid selle tormi.
Aita mul tunda kindlust jälle.
Palun seda, Issand Jeesus. Aamen.
Kui sa palvetasid, siis tahaksime väga sinust kuulda.
Võta meiega ühendust.
PÖÖRDEPUNKT
Sest nagu maa toob esile oma kasvud ja aed laseb võrsuda oma külvi...
...nõnda laseb ka Issand Jumal võrsuda õigust ja kiitust
kõigi rahvaste ees. Jesaja 61:11
Suur aitäh vaatamast, aga me aeg on läbi saamas.
Nii kahju!
Kui soovid lisa, vaata me kodulehte: www.TurningPointZone.com
või Facebook/TurningPointZone.
Saate lõpetab David Adesokan oma imelise laulmisega.
Kui oled meeleheitel Issanda järele, siiralt igatsed Teda,
lihtsalt laula minuga kaasa.
Issand, janunen Igatsen veel rohkem Sind
Mu hinge sügavaim igatsus
on olla Sinuga
Puuduta mind, Issand ma palun
Täida mind veelkord
Sütita mu süda, täida mu hing
Janunen Su järele
Issand, igatsen veel rohkem Sind
Mu südame sügavaim igatsus
on olla Sinuga
Puuduta mind, Issand ma palun
Täida mind veelkord
Sütita mu süda, täida mu hing
Janunen Su järele
Joon elujõest
Joon allikast, mis iial ei lõpe
Joon, kuni mu hing leiab kosutust
Joon elujõest
Joon allikast, mis iial ei lõpe
Joon, kuni mu hing leiab kosutust
Joon elujõest
Joon allikast, mis iial ei lõpe
Joon, kuni mu hing leiab kosutust
Joon elujõest
Joon allikast, mis iial ei lõpe
Joon, kuni mu hing leiab kosutust
Janunen su järele, Issand
Tõlge: Riina Karik